b'\n_START_ARTICLE_\nZam\xc3\xa1rdi\n_START_SECTION_\nPovijest\n_START_PARAGRAPH_\nZam\xc3\xa1rdi je prvo mjesto na obali Blatnog jezera koje se spominje u povelji kralja Ladislava gdje je darovao posjed. U razdoblju od kraja \xc5\xa1estog do po\xc4\x8detka osmog stolje\xc4\x87a ovdje su \xc5\xbeivjeli Avari te su arheolozi izvan sela otkrili 2.300 grobnica._NEWLINE_Tijekom srednjeg vijeka ovo mjesto je bilo poznato po proizvodnji vina a bilo je napu\xc5\xa1teno tijekom turskih osvajanja kada je krajem 16. stolje\xc4\x87a razoreno. 1927. godine Zam\xc3\xa1rdi je bio ve\xc4\x87a zajednica dok je u razdoblju od 1932. do 1943. koristio ime Balatonzam\xc3\xa1rdi. 1. srpnja 2008. Zam\xc3\xa1rdi dobiva status grada (ma\xc4\x91. V\xc3\xa1ros).\n_START_SECTION_\nKlima\n_START_PARAGRAPH_\nGrad se nalazi u umjerenom pojasu dok prosje\xc4\x8dna godi\xc5\xa1nja temperatura iznosi 10,3 \xc2\xb0C a broj sun\xc4\x8danih sati 1.900 - 2.000 sati godi\xc5\xa1nje. Najtopliji mjesec je srpanj s prosje\xc4\x8dnom temperaturom od 21 \xc2\xb0C a najhladniji sije\xc4\x8danj s prosjekom od -1,1 \xc2\xb0C_NEWLINE_Prevladavaju sjeverozapadni vjetrovi a ovda\xc5\xa1nja karakteristika je da tijekom ljetnih mjeseci zna iznenada izbiti oluja koju prate jaki vjetrovi, ali ona brzo pro\xc4\x91e. Godi\xc5\xa1nja koli\xc4\x8dina oborina u prosjeku iznosi 700 mm.\n_START_SECTION_\nGospodarstvo\n_START_PARAGRAPH_\nGlavne gospodarske grane ovog kraja bile su vinogradarstvo, sto\xc4\x8darstvo i ribarstvo. Poljoprivreda je ostala dominantna do 1960-ih kada primarnim postaje turizam koji je vezan uz obli\xc5\xbenje jezero Balaton. Osim kao kupali\xc5\xa1te, jezero se od 2007. godine koristi za odr\xc5\xbeavanje Balaton Sounda, najve\xc4\x87eg europskog festivala elektronske glazbe na otvorenom.\n_START_SECTION_\nPromet\n_START_PARAGRAPH_\nGrad se nalazi na glavnoj cesti broj 7. Tako\xc4\x91er, dostupne su i autocesta M7 te \xc5\xbeeljezni\xc4\x8dka linija Budimpe\xc5\xa1ta - Sz\xc3\xa9kesfeh\xc3\xa9rv\xc3\xa1r - Nagykanizsa.'